《次韵王尧明四旱诗 河运》
宋代·李纲

漕渠如坦途，泛此往来宅。疏川谁之功，乘木本诸益。

常疑侔沧溟，巨钓可龙伯。那知旱暵甚，有此困涸阨。

岂无车班班，莫胜仓箱积。譬犹一鹗飞，孰与鸷累百。

汲江劳瓮盎，祷雨费圭璧。端为鱼鳖忧，无乃云雷斁。

安得千里波，篙师发棹歌。愿借壮士手，为乃挽天河。

作者简介：李纲（1083年－1140年2月5日），北宋末、南宋初抗金名臣，民族英雄。字伯纪，号梁溪先生，祖籍福建邵武，祖父一代迁居江苏无锡。李纲能诗文，写有不少爱国篇章。亦能词，其咏史之作，形象鲜明生动，风格沉雄劲健。著有《梁溪先生文集》、《靖康传信录》、《梁溪词》。